**MEDKIRČIO MODULINĖ PROFESINIO MOKYMO PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Programos pavadinimas)*

Programos valstybinis kodas ir apimtis mokymosi kreditais:

T32082101 – programa, skirta tęstiniam profesiniam mokymui, 20 mokymosi kreditų

Kvalifikacijos pavadinimas – medkirtys

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti:

T32082101 – pagrindinis išsilavinimas

Reikalavimai profesinei patirčiai (jei taikomi) ir stojančiajam (jei taikomi) *–* ne jaunesnis kaip 18 metų

# 1. PROGRAMOS APIBŪDINIMAS

**Programos paskirtis.** Medkirčio modulinė profesinio mokymo programa skirta kvalifikuotam medkirčiui parengti, kuris gebėtų pasiruošti medžių kirtimui ir kirsti medžius ir ruošti medieną.

**Būsimo darbo specifika.** Asmuo, įgijęs medkirčio kvalifikaciją, galės dirbti VĮ Valstybinių miškų urėdijoje, nacionaliniuose, regioniniuose parkuose, įmonėse, atliekančiose miškų ūkio darbus, medienos ruošos įmonėse ar vykdyti individualią miškų ūkio veiklą.

Dirbama lauke su motoriniu pjūklu, krūmapjove, medienos matavimo įrankiais, pagalbinėmis medžių vertimo ir kitomis priemonėmis. Dirbant privalu dėvėti darbo drabužius ir asmenines apsaugos priemones.

Medkirtys savo veikloje vadovaujasi darbuotojų saugos ir sveikatos, ergonomikos, darbo higienos, gaisrinės saugos, aplinkosaugos reikalavimais.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis\*** | | | | | |
| **Bendrieji moduliai\*** | | | | | |
| **Kvalifikaciją sudarančioms kompetencijoms įgyti skirti moduliai (iš viso 15 mokymosi kreditų)** | | | | | |
| *Privalomieji (iš viso 15 mokymosi kreditų)* | | | | | |
| 308210001 | Pasiruošimas medžių kirtimui | III | 5 | Paruošti motorinį pjūklą darbui. | Apibūdinti darbų motoriniu pjūklu saugos priemones.  Paaiškinti motorinio pjūklo konstrukciją, veikimą, eksploatavimo reikalavimus.  Paruošti motorinį pjūklą darbui ir tinkamai juo naudotis. |
| Paruošti krūmapjovę darbui. | Apibūdinti darbų krūmapjove saugos priemones.  Paaiškinti krūmapjovės konstrukciją, veikimą, eksploatavimo reikalavimus.  Paruošti krūmapjovę darbui ir tinkamai ja naudotis. |
| Paruošti kirstinus miškų plotus medžiams kirsti. | Apibūdinti reikalavimus biržės paruošimui.  Atlikti biržės paruošiamuosius darbus. |
| 308210002 | Medžių kirtimas ir medienos ruoša | III | 10 | Kirsti įvairaus storio ir sudėtingumo (pavojingumo) medžius, genėti šakas, pjaustyti stiebus į sortimentus motoriniu pjūklu ir krūmapjove. | Apibūdinti darbuotojų saugos ir sveikatos, gaisrinės saugos, aplinkosaugos reikalavimus, taikomus atliekant medžių kirtimo ir medienos ruošos darbus.  Apibūdinti miško kirtimo rūšis, kirstinų medžių atrinkimo principus, medienos ruošos technologijas.  Atlikti medžių kirtimo, šakų genėjimo, stiebų pjaustymo į sortimentus darbus.  Atlikti medienos rūšiavimo darbus ir vykdyti medienos apskaitą. |
| Tvarkyti kirtavietę. | Paaiškinti kirtavietės sutvarkymo reikalavimus.  Tvarkyti medieną ir kirtimo atliekas.  Tvarkyti tarpinį medienos sandėlį. |
| **Pasirenkamieji moduliai\*** | | | | | |
| **Baigiamasis modulis (iš viso 5 mokymosi kreditai)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis***\** | | | | |
| **Bendrieji moduliai*\**** | | | | |
| **Kvalifikaciją sudarančioms kompetencijoms įgyti skirti moduliai (iš viso 15 mokymosi kreditų)** | | | | |
| *Privalomieji (iš viso 15 mokymosi kreditų)* | | | | |
| 308210001 | Pasiruošimas medžių kirtimui | III | 5 | *Netaikoma.* |
| 308210002 | Medžių kirtimas ir medienos ruoša | III | 10 | *Netaikoma.* |
| **Pasirenkamieji moduliai***\** | | | | |
| **Baigiamasis modulis (iš viso 5 mokymosi kreditai)** | | | | |
| 3000002 | Įvadas į darbo rinką | III | 5 | *Baigti visi medkirčio kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, elektroninį laišką.  Taisyklingai vartoti profesinius terminus. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą, elektroninį laišką.  Įvardyti įrenginius, inventorių, priemones, medžiagas užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Apskaičiuoti darbams atlikti reikalingų medžiagų kiekį.  Naudotis medienos matavimo priemonėmis.  Apskaičiuoti atliktų darbų kiekį. |
| Skaitmeninė kompetencija | Atlikti informacijos paiešką internete.  Rinkti, apdoroti ir saugoti reikalingą darbui informaciją.  Naudotis kompiuterine skaičiuokle skaičiavimams atlikti. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Pritaikyti turimas žinias ir gebėjimus dirbant individualiai ir grupėje.  Pasirengti asmeninį kompetencijų tobulinimo planą. |
| Pilietiškumo kompetencija | Bendrauti su bendradarbiais, vadovais, užsakovais.  Dirbti grupėje, komandoje.  Gerbti save, kitus, savo šalį ir jos tradicijas. |
| Verslumo kompetencija | Suprasti įmonės veiklos koncepciją, verslo aplinką.  Atpažinti naujas (rinkos) galimybes, pasitelkiant intuiciją, kūrybiškumą ir analitinius gebėjimus.  Dirbti savarankiškai, planuoti savo laiką. |
| Kultūrinio sąmoningumo ir raiškos kompetencija | Pažinti įvairių šalies regionų švenčių tradicijas ir papročius, etnografinį medinės statybos paveldą.  Lavinti estetinį požiūrį į aplinką. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – medkirtys, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (0 mokymosi kreditų)*  – | *Įvadinis modulis (0 mokymosi kreditų)*  – |
| *Bendrieji moduliai (0 mokymosi kreditų)*  – | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  – | *Kvalifikaciją sudarančioms kompetencijoms įgyti skirti moduliai (iš viso 15 mokymosi kreditų)*  Pasiruošimas medžių kirtimui, 5 mokymosi kreditai  Medžių kirtimas ir medienos ruoša, 10 mokymosi kreditų |
| *Pasirenkamieji moduliai (0 mokymosi kreditų)*  – | *Pasirenkamieji moduliai (0 mokymosi kreditų)*  – |
| *Baigiamasis modulis (0 mokymosi kreditų)*  – | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

Nėra.

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Pasiruošimas medžių kirtimui“**

|  |  |  |
| --- | --- | --- |
| Valstybinis kodas | 308210001 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | *Netaikoma* | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti motorinį pjūklą darbui. | 1.1. Apibūdinti darbų motoriniu pjūklu saugos priemones. | **Tema.** ***Saugos priemonės dirbant motoriniu pjūklu***   * Medkirčio asmeninės apsaugos priemonės (avalynė, apranga, akių apsauga, ausinės, apsauginės pirštinės ir kt.) * Profesinės rizikos veiksniai ir priemonės jiems išvengti |
| 1.2. Paaiškinti motorinio pjūklo konstrukciją, veikimą, eksploatavimo reikalavimus. | **Tema.** ***Motorinio pjūklo konstrukcija, veikimas ir eksploatavimas***   * Saugos reikalavimai grandininio pjūklo konstrukcijai * Motorinių pjūklų konstrukcija, veikimas, naudojimo instrukcija * Motorinių pjūklų priežiūros periodiškumas nustatytas įrenginio gamintojo * Motorinių pjūklų eksploatacijos ypatumai * Medkirčio saugumą užtikrinantys motorinio pjūklo elementai, jų eksploatacijos ypatumai * Eksploatacinės medžiagos, degalai ir alyvos (specialiųjų naftos produktų naudojimas), taupus jų naudojimas * Teisingas ir saugus motorinių pjūklų ekploatavimas |
| 1.3. Paruošti motorinį pjūklą darbui ir tinkamai juo naudotis. | **Tema.** ***Motorinio pjūklo priežiūra***   * Darbinės įrangos komponentų priežiūra, jų keitimo priemonės bei būdai * Pjovimo grandinių aštrinimas, įtempimas ir reguliavimas, tepimas * Motorinio pjūklo techninė priežiūra, laikymo sąlygos   **Tema.** ***Motorinio pjūklo remontas***   * Dažniausiai pasitaikantys motorinių pjūklų gedimai, jų atsiradimo priežastys bei pašalinimas * Motorinio pjūklo techninės būklės nustatymas * Einamasis motorinio pjūklo remontas   **Tema. *Motorinio pjūklo paruošimas darbui ir tinkamas jo naudojimas***   * Motorinio pjūklo pildymas degalais * Motorinio pjūklo užvedimas * Stovėsena pjaunant, motorinio pjūklo laikymas pjovimo metu, judėjimas iš vienos vietos į kitą |
| 2. Paruošti krūmapjovę darbui. | 2.1. Apibūdinti darbų krūmapjove saugos priemones. | **Tema.** ***Saugos priemonės dirbant krūmapjove***   * Asmeninės apsaugos priemonės (laikymo diržai, avalynė, rūbai, akių apsauga, ausinės, apsauginės pirštinės ir kt.) * Profesinės rizikos veiksniai ir priemonės jiems išvengti |
| 2.2. Paaiškinti krūmapjovės konstrukciją, veikimą, eksploatavimo reikalavimus. | **Tema. *Krūmapjovės konstrukcija, veikimas ir eksploatavimas***   * Saugos reikalavimai krūmapjovėms * Krūmapjovės konstrukcija, veikimas, naudojimo instrukcija * Krūmapjovės priežiūros periodiškumas nustatytas įrenginio gamintojo * Krūmapjovės eksploatacijos ypatumai * Dažniausiai pasitaikantys krūmapjovių gedimai, jų atsiradimo priežastys * Naudojamo kuro mišinio ruošimas |
| 2.3. Paruošti krūmapjovę darbui ir tinkamai ja naudotis. | **Tema.** ***Krūmapjovės priežiūra***   * Darbinės įrangos komponentų priežiūra, jų keitimo priemonės bei būdai * Maitinimo sistemos elementų tikrinimas * Pjovimo disko ir kitos darbinės įrangos priežiūra * Krūmapjovės techninė priežiūra, laikymo sąlygos   **Tema.** ***Krūmapjovės remontas***   * Dažniausiai pasitaikantys krūmapjovės gedimai, jų atsiradimo priežastys bei pašalinimas * Krūmapjovės techninės būklės nustatymas * Einamoji krūmapjovės remontas   **Tema. *Krūmapjovės paruošimas darbui ir tinkamas jos naudojimas***   * Krūmapjovės pildymas degalais * Krūmapjovės užvedimas * Stovėsena pjaunant, krūmapjovės laikymas pjovimo metu, judėjimas iš vienos vietos į kitą |
| 3. Paruošti kirstinus miškų plotus medžiams kirsti. | 3.1. Apibūdinti reikalavimus biržės paruošimui. | **Tema. *Reikalavimai biržės paruošimui***   * Biržės paruošiamųjų darbų apibūdinimas * Biržės eksploatavimo technologinė kortelė |
| 3.2. Atlikti biržės paruošiamuosius darbus. | **Tema.** ***Biržių kirtimų paruošiamieji darbai***   * Leidimai kirsti mišką ir jų išdavimo tvarka * Pavojingų medžių išėmimas * Biržių matavimai * Ribų žymėjimas * Valksmų įrengimas * Atrinktų kirtimui medžių ir zonų žymėjimas * Biržės ribų nustatymas ir ženklinimas * Tarpiniai sandėliai, jų paruošimas |
| Mokymosi pasiekimų vertinimo kriterijai | Apibūdintos darbų motoriniu pjūklu ir krūmapjove asmeninės apsaugos priemonės. Paaiškinti motorinių pjūklų ir krūmapjovių konstrukcija, veikimas, priežiūros ir remonto reikalavimai. Motorinis pjūklas ir krūmapjovė paruošti darbui, tinkamai užvesti. Teisingai ir saugiai eksploatuotas motorinis pjūklas ir krūmapjovė. Apibūdinta biržės techninė specifikacija. Atlikti biržės paruošiamieji darbai.  Dėvėti tinkami darbo drabužiai ir avalynė, asmeninės apsaugos priemonės. Atliekant darbus, laikytasi darbuotojų saugos ir sveikatos taisyklių, saugaus darbo, ergonomikos, darbo higienos, gaisrinės saugos, aplinkosaugos reikalavimų. Vartoti tikslūs techniniai ir technologiniai terminai, bendrauta laikantis darbo etikos ir kultūros principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Lietuvos Respublikos darbuotojų saugos ir sveikatos įstatymas * Valstybinės darbo inspekcijos parengtos metodinės rekomendacijos ir interaktyvios mokymo priemonės * Miško darbų saugos taisyklės * Miško darbų saugos rekomendacijos * Motorinio pjūklo, krūmapjovės eksploatacijos ir techninės priežiūros instrukcijos   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Vaizdinės priemonės, medžio pjūvio pavyzdžiai, medkirčio darbo priemonių katalogai * Biržės technologinės eksploatavimo kortelės pavyzdys * Įspėjamieji ir draudžiamieji ženklai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta darbastaliais su įrankiais ir įrenginiais, įrankių komplektais, skirtais miško kirtimo įrenginių priežiūrai ir smulkiam remontui atlikti, pagalbinėmis medžių vertimo priemonėmis medkirčio darbams atlikti, medžio vertimo ir šakų genėjimo treniruokliu, medienos matavimo įrankiais, motoriniais pjūklais, krūmapjovėmis, darbo drabužiais, asmeninėmis apsaugos, gaisrinės saugos bei darbų saugos priemonėmis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kompetenciją dirbti miško ruošos darbų vadovu;  3) medkirčio (ar lygiavertę) kvalifikaciją ir ne mažesnę kaip 3 metų medkirčio profesinės veiklos patirtį arba miškininkystės studijų krypties (ar lygiavertį) išsilavinimą ir ne mažesnę kaip 1 metų profesinę patirtį miško priežiūros ir kirtimo darbų veiklos srityje. | |

**Modulio pavadinimas – „Medžių kirtimas ir medienos ruoša“**

|  |  |  |
| --- | --- | --- |
| Valstybinis kodas | 308210002 | |
| Modulio LTKS lygis | III | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai (jei taikoma) | *Netaikoma* | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Kirsti įvairaus storio ir sudėtingumo (pavojingumo) medžius, genėti šakas, pjaustyti stiebus į sortimentus motoriniu pjūklu ir krūmapjove. | 1.1. Apibūdinti darbuotojų saugos ir sveikatos, gaisrinės saugos, aplinkosaugos reikalavimus, taikomus atliekant medžių kirtimo ir medienos ruošos darbus. | **Tema. *Darbuotojų saugos ir sveikatos reikalavimai, taikomi atliekant medžių kirtimo ir medienos ruošos darbus***   * Medkirčio pareigos ir atsakomybė * Rizikos veiksniai medkirčio darbo vietoje ir atliekant medžių kirtimo ir medienos ruošos darbus * Pavojinga darbo zona * Saugaus darbo organizavimas miško kirtimo biržėje, pjaunant pakibusius medžius, vėjovartas, vėjalaužas, genint šakas ir skersuojant nupjautus medžius * Asmeninės apsaugos priemonės * Ryšio signalai (tarpusavio ryšio sutartiniai ženklai)   **Tema*. Gaisrinės saugos reikalavimai, taikomi atliekant medžių kirtimo ir medienos ruošos darbus***   * Gaisrinė sauga medžių kirtimo ir medienos ruošos metu * Gaisrų gesinimo priemonės ir gaisrų gesinimo būdai   **Tema*. Aplinkosaugos reikalavimai, taikomi atliekant medžių kirtimo ir medienos ruošos darbus***   * Kirtimo darbų ribojimas |
| 1.2. Apibūdinti miško kirtimo rūšis, kirstinų medžių atrinkimo principus, medienos ruošos technologijas. | **Tema.** ***Medžių ir krūmų rūšys***   * Medžių ir medynų klasifikavimas * Medžių rūšys, jų medienos savybės ir panaudojimo galimybės   **Tema. *Kirtimų paskirtis ir rūšys***   * Kirtimų paskirtis ir tikslai * Pagrindinių ir sanitarinių kirtimų ypatumai * Kirstinų ir paliekamų medžių atrinkimo principai   **Tema.** ***Medienos ruošos technologijos***   * Medienos ruoša medkirtėmis * Medienos ruoša motoriniais pjūklais gaminant sortimentus * Medienos ruoša motoriniais pjūklais gaminant stiebus |
| 1.3. Atlikti medžių kirtimo, šakų genėjimo, stiebų pjaustymo į sortimentus darbus. | **Tema.** ***Saugus medžių kirtimas motoriniu pjūklu, šakų genėjimas, stiebų pjaustymas į sortimentus***   * Medkirčio darbo vietos paruošimas * Saugaus darbo reikalavimai medienos ruošos darbų metu * Medžio virtimo krypties įvertinimas bei su tuo susijusi pjūvių technika * Medžių vertimo priemonės * Smulkių, vidutinių ir stambių medžių kirtimas * Stiebų skersavimas * Šakų genėjimas * Pavojingų medžių kirtimas * Ypatingi medžių pjovimo atvejai (stipriai pasvirusių, papuvusių, nulūžusių, išverstų ar dalinai išverstų medžių) * Vėjo išverstų medžių pjaustymas * Plonų medžių ir krūmų kirtimas |
| 1.4. Atlikti medienos rūšiavimo darbus ir vykdyti medienos apskaitą. | **Tema.** ***Medienos rūšiavimas ir apskaita***   * Apvaliosios medienos gaminiai ir jiems keliami reikalavimai * Medienos ypatumai * Stiebų pjaustymas į sortimentus * Sortimentų rūšiavimas * Sortimentų sukrovimas ir apskaita |
| 2. Tvarkyti kirtavietę. | 2.1. Paaiškinti kirtavietės sutvarkymo reikalavimus. | **Tema. *Kirtaviečių sutvarkymui keliami reikalavimai***   * Saugaus darbo reikalavimai kirtavietės tvarkymo darbų metu * Baigiamasis valksmų suformavimas, kirtaviečių sutvarkymas |
| 2.2. Tvarkyti medieną ir kirtimo atliekas. | **Tema.** ***Medienos ir kirtimo atliekų tvarkymas***   * Šakų genėjimas nuo nukirstų medžių, šakų, perlūžusių sortimentų surinkimas ir sukrovimas * Atliekų surinkimas ir sutvarkymas |
| 2.3. Tvarkyti tarpinį medienos sandėlį. | **Tema. *Medienos sandėlio tvarkymas***   * Tarpiniai medienos sandėliai * Medienos rietuvės * Medienos sandėlių tvarkymas, išvežus medieną * Apvalios medienos išvežimo iš kirtavietės reikalavimai |
| Mokymosi pasiekimų vertinimo kriterijai | Apibūdinti darbuotojų saugos ir sveikatos, gaisrinės saugos ir aplinkosaugos reikalavimai, taikomi atliekant medžių kirtimo ir medienos ruošos darbus. Paaiškinta kirtavietės dokumentacija. Apibūdintos miško kirtimo rūšys, kirstinų medžių atrinkimo principai, medienos ruošos technologijos. Atpažintos medžių ir krūmų rūšys. Tinkamai parinktos ir paruoštos medžių kirtimo darbo priemonės. Atlikti medžių kirtimo darbai motoriniais pjūklais, tinkamai juo naudotasi. Medžiai versti, šakos genėtos, stiebai skersuoti, naudojant saugius darbo metodus ir pasirinkus teisingą darbų atlikimo techniką. Racionaliai suskersuoti ir supjaustyti stiebai, tinkamai surūšiuota bei sukrauta į rietuves, apskaityta mediena. Paaiškinti kirtavietės sutvarkymo reikalavimai, sutvarkyta mediena ir kirtimo atliekos, tarpinis medienos sandėlys. Surinktos ir sutvarkytos atliekos, sutvarkyta kirtavietė.  Dėvėti tinkami darbo drabužiai ir avalynė, asmeninės apsaugos priemonės. Darbai atlikti laikantis darbuotojų saugos ir sveikatos taisyklių, saugaus darbo, ergonomikos, darbo higienos, gaisrinės saugos, aplinkosaugos reikalavimų. Vartoti tikslūs techniniai ir technologiniai terminai valstybine kalba, bendrauta laikantis darbo etikos ir kultūros principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Lietuvos Respublikos darbuotojų saugos ir sveikatos įstatymas * Valstybinės darbo inspekcijos parengtos metodinės rekomendacijos ir interaktyvios mokymo priemonės * Miško darbų saugos taisyklės * Miško darbų saugos rekomendacijos * Motorinio pjūklo, krūmapjovės eksploatacijos ir techninės priežiūros instrukcijos   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Vaizdinės priemonės, medžio pjūvio pavyzdžiai, medkirčio darbo priemonių katalogai * Biržės technologinės eksploatavimo kortelės pavyzdys * Įspėjamieji ir draudžiamieji ženklai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa, vieta), aprūpinta pagalbinėmis priemonėmis medkirčio darbui atlikti, medžio vertimo ir šakų genėjimo treniruokliu, medienos matavimo įranga, medžių vertimo priemonėmis (vertimo svirtelės, pleištai, vertimo šakutės, vertimo pagalvėles ir kt.), motoriniais pjūklais, krūmapjovėmis, darbo drabužiais, asmeninėmis apsaugos, gaisrinės saugos bei darbų saugos priemonėmis.  Miško plotas praktiniam mokymui. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kompetenciją dirbti miško ruošos darbų vadovu;  3) medkirčio (ar lygiavertę) kvalifikaciją ir ne mažesnę kaip 3 metų medkirčio profesinės veiklos patirtį arba miškininkystės studijų krypties (ar lygiavertį) išsilavinimą ir ne mažesnę kaip 1 metų profesinę patirtį miško priežiūros ir kirtimo darbų veiklos srityje. | |

**6.3. PASIRENKAMIEJI MODULIAI**

Nėra.

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | III |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas medkirčio kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kompetenciją dirbti miško ruošos darbų vadovu;  3) medkirčio (ar lygiavertę) kvalifikaciją ir ne mažesnę kaip 3 metų medkirčio profesinės veiklos patirtį arba miškininkystės studijų krypties (ar lygiavertį) išsilavinimą ir ne mažesnę kaip 1 metų profesinę patirtį miško priežiūros ir kirtimo darbų veiklos srityje.  Mokinio mokymuisi realioje darbo vietoje vadovaujantis praktikos vadovas turi turėti kompetenciją dirbti miško ruošos darbų vadovu ir ne mažesnę kaip 3 metų medkirčio profesinės veiklos patirtį. |